Document ID: /roh_data/filtered/fineweb-2-filterrobots_roh.jsonl.gz/33108

La suprastanza communala da Puntraschigna ha approvà il rendaquint 2016 a maun da la radunanza communala. La differenza da budget a las cifras effectivas resultia d'in surpli d'entradas da 2,21 milliuns francs e d'ina reducziun da las expensas per passa in milliun francs.
Mess en salv raps
Gia cumprais tar las expensas è ina reserva da project per construcziuns planisadas sur 1,93 milliuns francs. Tranter auter èn quai daners per l’infrastructura da sport sin l'areal Sportpavillon ed er en connex cun la plazza da staziun e la Jugi a Puntraschigna.
La radunanza communala ha anc d'approvar il rendaquint 2016 ils 6 da zercladur da quest onn.
RR novitads 10:00